«Ένα σχολείο για όλους»

Ένα σχολείο για όλους τους μαθητές και τις μαθήτριες. Ένα σχολείο που θα βοηθάει τα παιδιά να μαθαίνουν. Να ανακαλύπτουν και να καλλιεργούν τις κλίσεις και τα ενδιαφέροντά τους, ανεξάρτητα από τις αναπηρίες, το οικογενειακό και πολιτισμικό τους περιβάλλον, τις μαθησιακές δυσκολίες ή τις ικανότητες και τα ταλέντα, που τους κάνουν να αποκλίνουν από το μέσο όρο.

Αυτός είναι ο στόχος της επιμορφωτικής ημερίδας που θα γίνει τη Δευτέρα, 24 Φεβρουαρίου 2020, και θα επαναληφθεί την επόμενη μέρα, Τρίτη, 25 Φεβρουαρίου 2020, με το ίδιο πρόγραμμα. Η ημερίδα θα γίνει πρωινές ώρες, 08:30-14:00, στο Πολιτιστικό Κέντρο Σαρακινάδου στη Ζάκυνθο.

Διοργανώνεται από το 2ο Περιφερειακό Κέντρο Εκπαιδευτικού Σχεδιασμού Ιονίων Νήσων, μέσω των Συντονιστριών Πρωτοβάθμιας Εκπαίδευσης Ζακύνθου, κ. Βλάχου Μαρίας και κ. Φυτοπούλου Αλεξάνδρας.

Η όλη δράση τελεί υπό την αιγίδα του Δήμου Ζακύνθου.